བསྟན་འཕེལ་གླིང་གི་སྐབས་དེར་བན་བོན་ལས་བན་ཁའི་དབང་ཤུགས་ཆེ་བས་སྔར་གྱི་བོན་དགོན་དུས་ཀྱི་གཡུང་དྲུང་ལྷ་སྟེང་དགོན་བསྐྱར་བཞེངས་ཀྱི་ལོ་རྒྱུས་བཀོད་པའི་ངོས་དེ་ཐུར་དུ་ལྡོག་བསླངས་བྱས་ཏེ་དེའི་རྒྱབ་ངོས་སུ་བསྟན་འཕེལ་གླིང་གི་མཁན་རབས་གསུམ་པ་བློ་བཟང་འཇམ་དབྱངས་ཀྱི་ལོ་རྒྱུས་དང་མཛད་པ་བཀོད་ནས་ཡར་བསླངས་ཤིང་།རྡོ་རིང་ཡར་བསླང་ཚུལ་གྱི་ཁ་ཕྱོགས་ལས་གང་དེའི་དབང་ཤུགས་ཆེ་བ་མཚོན་ཐུབ་ཀྱི་ཡོད།ཕྱིས་སུ་སྲིད་ཇུས་གསར་པའི་འོག་དགོན་དེ་སྔར་གྱི་ལུགས་སྲོལ་དང་བསྟུན་ནས་བོན་དགོན་དུ་སླར་གསོ་བྱུང་སྟེ་རྡོ་རིང་གི་སྤྱིའི་གནས་ཚུལ་ལ་གཞིགས་ནས་གང་ཡང་ལྡོག་ཏུ་མ་བཀོད་པར་འདྲ་མཉམ་གྱི་ངང་ཚུལ་བཟུང་སྟེ་སྟེགས་བུའི་སྟེང་དུ་འཕྲེད་ཉལ་བྱས་ཏེ་བཞག་ཅིང་།འདིས་བན་དང་བོན་གཉིས་འདྲ་མཉམ་གྱི་དགོངས་པ་མངོན་ཏེ་ལོ་རྒྱུས་ལ་བརྩི་འཇོག་བྱས་པ་མཚོན་གྱི་ཡོད།